હાલમાં વડોદરામાં વોર્ડ નંબર-11ની પેટા ચૂંટણી ચાલી રહી છે. આ દરમિયાન કોંગ્રેસના ઉમેદવાર શ્વેતા મહેતાની સારી કામગીરી કરતી એક પોસ્ટ ભાજપના મહામંત્રીએ લાઇક કરીને શેર કરી હતી. જેના બાદમાં તેઓ વિવાદમાં સપડાયા છે. તેમણે તાજેતરમાં જ એક કાર્યકર સામે શિસ્તભંગના પગલા લેતા તેને સસ્પેન્ડ કરી દીધો હતો. આ વાત ધ્યાનમાં આવ્યા બાદ ભાજપના જ કેટલાક લોકો તેમની સામે કાર્યવાહી કરવાની માંગણી કરી રહ્યા છે. ભાજપના કાર્યકરો આ મામલે શહેરના સંગઠનના હોદેદારો સામે રજુઆત કરશે.